
Specialna olimpiada
Slovenije
Samova 9, 1000 Ljubljana, Slovenija






Ljubljana, 5.4.2012 

VSEM ČLANICAM 
Specialne olimpiade Slovenije 
ZADEVA: RAZPIS Zimske svetovne igre SO – Pjongčang 2013 
Pošiljamo vam: 

A.) Kriterije za določitev ekipe (tekmovalcev in trenerjev) slovenske Specialne olimpiade na Zimskih svetovnih igrah, ki bodo od 29. januarja do 6. februarja 2013 v južnokorejskem Pjongčangu, gostitelju Zimskih olimpijskih iger 2018. 

B.) - obrazec za kandidaturo tekmovalcev 

      - obrazec za kandidaturo trenerjev 

Ekipa na igrah bo štela 14 tekmovalcev (6 alpsko smučanje, 6 smučarski tek, 2 krpljanje in 7 spremljevalcev). V skladu s pravili SOS bo na osnovi priloženih kriterijev ekipo določil IO SOS. 

Na ta razpis imajo pravico kandidirati vse članice SOS. Kandidaturo je potrebno nepreklicno poslati najkasneje do četrtka, 26. aprila 2012, (izključno) po pošti na naslov: 

SPECIALNA OLIMPIADA SLOVENIJE 
Samova 9 
1000 LJUBLJANA 
Večino stroškov za udeležbo na igrah zagotovi Specialna olimpida Slovenije (športno obleko, tekmovalne drese, 1/2 letalskega prevoza ter predhodne priprave). 

Članica, ki prijavi tekmovalca ali trenerja, mora zagotoviti: 

- 1/2 letalskega prevoza 

- žepnino: - za tekmovalce – 10 EUR/dan, obvezno

                 - za trenerje – 35 EUR/dan, priporočeno 

S PRIJAVO ČLANICE PREVZAMEJO TUDI 

NAVEDENE OBVEZNOSTI!

KRITERIJI ZA UDELEŽBO NA ZIMSKIH SVETOVNIH IGRAH

PJONGČANG (JUŽNA KOREJA) 2013

TEKMOVALCI:

1. Prijavljen tekmovalec mora biti oseba z zmerno ali težjo motnjo v duševnem razvoju ali oseba z lažjo motnjo v duševnem razvoju in drugo dodatno motnjo (osnova: izvid in mnenje ali status invalida po Zakonu o družbenem varstvu odraslih oseb)

2. Prijavljen tekmovalce mora biti član Specialne olimpiade Slovenije in državljan Slovenije.

3. Za kriterij štejejo sledeči rezultati:

· osvojeno mesto na zimskih državnih igrah SOS 2011, Celje, Rogla

· osvojeno mesto na turnirjih v alpskem smučanju, smučarskem teku  oziroma krpljanju, Maribor 2012, Črna 2012
Rezultati so objavljeni tudi na naši spletni strani: 

www.specialna-olimpiada.si/si/za-clanice/rezultati 
Tekmovalec, ki kandidira za udeležbo na svetovnih igrah 2013 bo lahko imel največ dva prijavljena rezultata (državne igre in turnir). Tekmovalec bo moral obvezno imeti vsaj en prijavljen rezultat (državne igre ali turnir).

Rezultati se točkujejo po posebnem sistemu, v katerem tekmovalcu za:

1. mesto pripada
10 točk

2. mesto pripada
  6 točk

3. mesto pripadajo 
  3 točke

4. mesto pripadata 
  2 točki

Na osnovi kvote za udeležbo, ki nam jo določi SOI (šport,  število udeležencev v posameznem športu, spol, nivo) bo izbran tekmovalec, ki bo zbral večje število točk (maksimalno 20 točk). 

V kolikor bosta dva ali več tekmovalcev imela enak seštevek točk, se bodo upoštevali sledeči dodatni kriteriji:

- razdelitev tekmovalcev v čim bolj različne discipline

- atraktivnost discipline (višja zahtevnost v alpskem smučanju, daljše proge v smučarskem 

  teku oz. krpljanju)
- socializiranost in samostojnost tekmovalcev

- v smučarskem teku takšna kombinacija, da bi lahko sestavili čim bolj enakovredno štafeto

(Pomembno je, da tekmovalec izpolnjuje čim več dodatnih kriterijev; vrstni red ni pomemben).

4. Tekmovalci, ki so se že udeležili svetovnih zimskih iger, ne morejo kandidirati! V kolikor ima več tekmovalcev enako izhodišče po vseh prej naštetih kriterijih, ima prednost tisti, ki še ni bil nikoli na nobenih poletnih igrah.

5. V kolikor imata dva ali več tekmovalcev tudi po določilih prejšnje točke enake pogoje, se med njimi izvede žreb.

6. V kolikor je pred prijavljenim tekmovalcem po kriterijih iz  tč. 3 uvrščen tekmovalec (ali več tekmovalcev), ki je že bil na svetovnih zimskih igrah ali tekmovalec iz druge države, se le-ta črta iz konkurence in se prijavljeni tekmovalec pomakne toliko mest višje, kolikor tekmovalcev se je črtalo pred njim. Seznam tekmovalcev, ki so že zastopali Slovenijo na zimskih svetovnih igrah, najdete na naši spletni strani: 

www.specialna-olimpiada.si/si/za-clanice/svetovne-igre 

Kriterijem pod to točko mora zadostiti članica, ki prijavlja kandidata. 

7. Članica SOS, ki prijavi tekmovalca, mora zagotoviti pogoje, ki jih določi IO SOS; v kolikor teh pogojev ne izpolni, kandidat ne more biti udeleženec iger.

TRENERJI:

Ekipa trenerjev za zimske svetovne igre PJONGČANG 2013 se določi na osnovi sledečih kriterijev:

· trener ima tekmovalca v ekipi

· komunicira v angleškem jeziku

· je v SOS vsaj od 1. 1. 2008
· se je udeležil vsaj TREH ZIMSKIH domačih tekmovanj SO

V kolikor več trenerjev izpolni zgoraj navedene pogoje, se upoštevajo sledeči dodatni kriteriji (vrstni red je tudi že izločilni kriterij – če je  pri kriteriju ena en trener v boljši poziciji, se naslednji kriteriji sploh več ne upoštevajo; in tako naprej): 

1.  Trener ima dva ali več tekmovalcev v ekipi 

2.  Trener se je večkrat udeležil domačih ZIMSKIH  tekmovanj SO (v obdobju 1.1.2006 dalje)

3.  Trener se še ni udeležil ZIMSKIH  svetovnih iger SO

4.  Trener se še ni udeležil nobenih svetovnih iger SO, poletnih ali zimskih

5.  V kolikor imajo po vseh zgoraj navedenih kriterijih trenerji enake pogoje,  se med njimi izvede  žreb.


Trenerji se v času določitve tekmovalcev določijo evidentno, dokončno se  določijo en mesec pred določenim rokom za oddajo akreditacije.

URADNE RAZPISANE DISCIPLINE:

 

Smučarski tek:

kategorija 1: 50m klasično, 100m klasično

kategorija 2: 500m prosto, 1km prosto, 3km prosto, štafeta 4x1km prosto

kategorija 3: 3km klasično, 3,5,7,5,10km prosto, 4x1km prosto

 

Krpljanje:

kategorija 1: 25m, 50m

kategorija 2: 100m, 200m, 400m, 4x100m, 4x400m

kategorija 3:  200m, 400m, 800m, 4x100m, 4x400m

kategorija 4:  800m, 1600m, 5km, 4x100m, 4x400m

 

Alpsko smučanje:

kategorija 1: začetni nivo (super G, veleslalom, slalom)

kategorija 2:srednji nivo   (super G, veleslalom, slalom)

kategorija 3: višji -težji nivo (super G, veleslalo, slalom)

Ljubljana, 29.3.2012

Partnerji SOS

Samova 9, 1000 Ljubljana, Slovenija - Tel.: +386 1 436 86 85 - Faks: +386 1 436 24 06 - E-pošta: so.slovenija@gmail.com 

poslovni račun: SI56 0201 1005 1019 007 - davčna št.: 70607869

